U-I-482/20
Natisni
Opravilna št.:
U-I-482/20
Datum odločitve:
17. 1. 2022
ECLI:
ECLI:SI:USRS:2022:U.I.482.20
Akt:
Odlok o začasni prepovedi zbiranja ljudi v zavodih s področja vzgoje in izobraževanja ter univerzah in samostojnih visokošolskih zavodih (Uradni lit RS, št. 183/20), 3. tč. 1. odst. 1. čl.
Izrek:
Pobuda za začetek postopka za oceno ustavnosti 3. točke prvega odstavka 1. člena Odloka o začasni prepovedi zbiranja
ljudi v zavodih s področja vzgoje in izobraževanja ter univerzah in samostojnih visokošolskih zavodih (Uradni lit RS, št. 183/20) se zavrže.
Evidenčni stavek:
Pobudnik nima pravovarstvene potrebe za oceno ustavnosti oziroma zakonitosti predpisa, ki je prenehal veljati, če ne izkaže, da bi bilo z morebitno ugoditvijo pobudi mogoče odpraviti posledice protiustavnosti oziroma nezakonitosti.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.51.5.2 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravovarstvena potreba v primeru, ko je predpis prenehal veljati - Med postopkom.
Pravna podlaga:
Člen 25.3, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
podzakonski akt
Vlagatelj:
A. B., C.
Datum vloge:
16. 12. 2020
Vrsta odločitve:
sklep
Vrsta rešitve:
zavrženje
Dokument:
US33052
Dokument v PDF obliki:
U-I-482-20.pdf
111 KB
Prenesite datoteko
U-I-482/20-5
17. 1. 2022
SKLEP
Ustavno sodišče je v postopku za preizkus pobude mladoletnega A. B., C., ki ga zastopa zakonita zastopnica Č. D. E., F., na seji 17. januarja 2022
sklenilo:
Pobuda za začetek postopka za oceno ustavnosti 3. točke prvega odstavka 1. člena Odloka o začasni prepovedi zbiranja
ljudi v zavodih s področja vzgoje in izobraževanja ter univerzah in samostojnih visokošolskih zavodih (Uradni lit RS, št. 183/20) se zavrže.
OBRAZLOŽITEV
1. Pobudnik je otrok s posebnimi potrebami. Izpodbija 3. točko prvega odstavka 1. člena Odloka o začasni prepovedi zbiranja ljudi v zavodih s področja vzgoje in izobraževanja ter univerzah in samostojnih visokošolskih zavodih (v nadaljevanju Odlok/183), na podlagi katere je bilo v jesensko-zimskem obdobju epidemije v letih 2020 in 2021 začasno prepovedano zbiranje ljudi v osnovnih šolah s prilagojenim programom. Zatrjuje neskladje izpodbijane določbe s 56. in 57. členom Ustave.
2
. Izpodbijana določba Odloka/183 ne velja več.
[1]
Na podlagi 47. člena Zakona o Ustavnem sodišču (Uradni list RS, št. 64/07 – uradno prečiščeno besedilo, 109/12, 23/20 in 92/21 – v nadaljevanju ZUstS) lahko Ustavno sodišče presoja neveljavne predpise, če niso bile odpravljene posledice protiustavnosti in nezakonitosti. Gre za obstoj t. i. pravovarstvene potrebe za presojo ne več veljavnega predpisa. Z odločbo št. U-I-445/20, U-I-473/20 z dne 16. 9. 2021 (Uradni list RS, št. 167/21) je Ustavno sodišče o izpodbijani določbi Odloka/183 že odločilo. Ugotovilo je, da je bila v neskladju z Ustavo, in dalo tej ugotovitvi učinek razveljavitve. Škodljivih posledic, ki naj bi nastale pobudniku na podlagi protiustavnega predpisa (težave, ki jih je imel v času šolanja na daljavo), tudi s sprejetjem morebitne odločitve, s katero bi dalo Ustavno sodišče ugotovitvi neskladja izpodbijane določbe Odloka/183 z Ustavo učinek odprave, po naravi stvari ne bi bilo mogoče odpraviti. Zato pobudnik ne izkazuje pravovarstvene potrebe za njeno ponovno presojo.
3. Glede na navedeno je Ustavno sodišče pobudo zavrglo. Pri tem se ni ukvarjalo z vprašanjem, ali pobudnik, glede na to, katero vzgojno-izobraževalno institucijo obiskuje, že v osnovi ni izkazoval pravnega interesa za presojo izpodbijane določbe.
4. Ustavno sodišče je sprejelo ta sklep na podlagi tretjega odstavka 25. člena ZUstS in tretje alineje tretjega odstavka v zvezi s petim odstavkom 46. člena
Poslovnika Ustavnega sodišča (Uradni list RS, št. 86/07, 54/10, 56/11, 70/17 in 35/20)
v
sestavi: predsednik dr. Matej Accetto ter sodnici in sodniki dr. Rok Čeferin, Dr. Dr. Klemen Jaklič (Oxford ZK, Harvard ZDA), dr. Rajko Knez, dr. Špelca Mežnar, dr. Marijan Pavčnik, dr. Rok Svetlič, Marko Šorli in dr. Katja Šugman Stubbs. Sklep je sprejelo soglasno.
dr. Matej Accetto
Predsednik
[1]
Veljati je prenehala na podlagi 5. člena Odloka
o
začasni prepovedi zbiranja ljudi v zavodih s področja vzgoje in izobraževanja ter univerzah in samostojnih visokošolskih zavodih (Uradni list RS, št. 204/20, 2/21 in 5/21).